ระเบียบสำนักงานปลัดสำนักนายกรัฐมนตรีระเบียบสำนักงานปลัดสำนักนายกรัฐมนตรีว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๙[๑] โดยที่เป็นการสมควรปรับปรุงระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๑ และ (ฉบับที่ ๒) พ.ศ. ๒๕๔๖ ให้สอดคล้องกับกฎกระทรวงแบ่งส่วนราชการสำนักงานปลัดสำนักนายกรัฐมนตรี สำนักนายกรัฐมนตรี พ.ศ. ๒๕๔๙ ลงวันที่ ๒๓ พฤษภาคม๒๕๔๙ ซึ่งมีการแบ่งส่วนราชการสำนักงานปลัดสำนักนายกรัฐมนตรีใหม่ดังนั้น เพื่อให้การจัดให้มีข้อมูลข่าวสารของราชการไว้ให้ประชาชนเข้าตรวจดูตามที่พระราชบัญญัติข้อมูลข่าวสารของราชการพ.ศ. ๒๕๔๐ กำหนด และการกำหนดระเบียบปฏิบัติเพื่อรักษาความเป็นระเบียบเรียบร้อยในการให้ประชาชนเข้าตรวจดูข้อมูลข่าวสารตามประกาศคณะกรรมการข้อมูลข่าวสารของราชการเรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ ในข้อ ๔ สำนักงานปลัดสำนักนายกรัฐมนตรีจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๙ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก๓.๑ ระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๑๓.๒ ระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๔๖บรรดาระเบียบ ข้อบังคับและคำสั่งอื่นใดของสำนักงานปลัดสำนักนายกรัฐมนตรีในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้าง พนักงานราชการ และผู้มาช่วยปฏิบัติราชการของสำนักงานปลัดสำนักนายกรัฐมนตรีข้อ ๕ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆที่อยู่ในความครอบครองหรือควบคุมดูแลของสำนักงานปลัดสำนักนายกรัฐมนตรีตามกฎหมายว่าด้วยข้อมูลข่าวสารของราชการหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการหน่วยงานในสำนักงานปลัดสำนักนายกรัฐมนตรี หมายความว่า สำนัก กอง ศูนย์ หน่วยงาน กลุ่มงานและที่เรียกชื่อเป็นอย่างอื่นที่มีลักษณะเป็นหน่วยงานในสำนักงานปลัดสำนักนายกรัฐมนตรีที่หัวหน้าหน่วยงานขึ้นตรงต่อปลัดสำนักนายกรัฐมนตรีหัวหน้าหน่วยงานในสำนักงานปลัดสำนักนายกรัฐมนตรี หมายความว่า ผู้อำนวยการสำนัก ผู้อำนวยการกอง ผู้อำนวยการศูนย์และหัวหน้าหน่วยงานในสำนักงานปลัดสำนักนายกรัฐมนตรีที่เรียกชื่อเป็นอย่างอื่นที่ขึ้นตรงต่อปลัดสำนักนายกรัฐมนตรีข้อ ๖ ให้ปลัดสำนักนายกรัฐมนตรีรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ปลัดสำนักนายกรัฐมนตรีมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสารของราชการ ข้อ ๗[๒]ให้มี คณะกรรมการบริหารข้อมูลข่าวสารของราชการ ในสำนักงานปลัดสำนักนายกรัฐมนตรี เรียกโดยย่อว่า กข.สปน. ประกอบด้วยรองปลัดสำนักนายกรัฐมนตรีหรือผู้ที่ปลัดสำนักนายกรัฐมนตรีมอบหมายเป็นประธานกรรมการหัวหน้าหน่วยงานในสำนักงานปลัดสำนักนายกรัฐมนตรีเป็นกรรมการ ผู้อำนวยการศูนย์เทคโนโลยีสารสนเทศและการสื่อสารเป็นกรรมการและเลขานุการเจ้าหน้าที่ศูนย์เทคโนโลยีสารสนเทศและการสื่อสารที่ผู้อำนวยการศูนย์เทคโนโลยีสารสนเทศและการสื่อสารมอบหมายเป็นกรรมการและผู้ช่วยเลขานุการข้อ ๘ ให้ กข.สปน.มีอำนาจหน้าที่ ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบ การขอ การอนุญาตและการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่อาจไม่ต้องเปิดเผยหรือข้อมูลข่าวสารของราชการที่มีการกำหนดชั้นความลับไว้ตามระเบียบว่าด้วยการรักษาความลับของราชการ พ.ศ. ๒๕๔๔(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานปลัดสำนักนายกรัฐมนตรีหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕)พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๗) ดำเนินงานอื่นใดตามที่ปลัดสำนักนายกรัฐมนตรีมอบหมายข้อ ๙ การประชุมกข.สปน. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ๙ มาใช้บังคับกับการประชุมของคณะอนุกรรมการและคณะทำงานที่ กข.สปน.แต่งตั้งโดยอนุโลมข้อ ๑๑ มติของ กข.สปน.ให้ถือเป็นที่ยุติ เว้นแต่มีความเห็นเป็นหลายฝ่ายหรือมีเหตุอันสมควรกรณีที่หน่วยงานในสำนักงานปลัดสำนักนายกรัฐมนตรีที่เป็นเจ้าของเรื่องมีความเห็นเป็นอย่างอื่นให้เสนอปลัดสำนักนายกรัฐมนตรีวินิจฉัยต่อไปหมวด ๒การจัดระบบข้อมูลข่าวสารของราชการ ข้อ ๑๒ ให้หน่วยงานในสำนักงานปลัดสำนักนายกรัฐมนตรีจัดส่งข้อมูลข่าวสารของราชการตามมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่อยู่ในความรับผิดชอบส่งให้ศูนย์เทคโนโลยีสารสนเทศและการสื่อสารเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูในกรณีมีเหตุอันควรสงสัยว่า ข้อมูลข่าวสารของราชการใดจะเปิดเผยได้หรือไม่ให้นำเสนอ กข.สปน. วินิจฉัยตามอำนาจหน้าที่ต่อไปข้อ ๑๓ ในการดำเนินการตามข้อ ๑๒ให้หน่วยงานในสำนักงานปลัดสำนักนายกรัฐมนตรีจัดให้มีเจ้าหน้าที่เพื่อควบคุมดูแลตรวจสอบ ติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๔ การเข้าตรวจดูศึกษาค้นคว้า หรือขอสำเนาข้อมูลข่าวสารของราชการ และการอนุญาตให้เป็นไปตามหลักเกณฑ์ที่ กข.สปน. กำหนดข้อ ๑๕ การขอข้อมูลข่าวสารของราชการตามหมายเรียกพยานเอกสารของศาลให้นำเสนอปลัดสำนักนายกรัฐมนตรีหรือผู้ได้รับมอบหมายพิจารณาอนุญาตข้อ ๑๖ ข้อมูลข่าวสารของราชการใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยหมวด ๔การบริการข้อมูลข่าวสารของราชการ ข้อ ๑๗ ให้ศูนย์เทคโนโลยีสารสนเทศและการสื่อสารดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ จำหน่ายจ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ที่กข. สปน. กำหนดข้อ ๑๘ ข้อมูลข่าวสารของราชการที่มีไว้เผยแพร่หรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ กข. สปน. กำหนดข้อ ๑๙ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กข. สปน. กำหนดโดยความเห็นชอบของคณะกรรมการข้อมูลข่าวสารของราชการ (กขร.)ข้อ ๒๐ รายได้จากการจำหน่ายข้อมูลข่าวสารของราชการตามข้อ๑๘ และค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการ ระยะเวลา และค่าใช้จ่ายในการส่ง ทั้งนี้ให้หัวหน้าหน่วยงานในสำนักงานปลัดสำนักนายกรัฐมนตรี เจ้าของเรื่อง เป็นผู้พิจารณาอนุญาตข้อ ๒๒ การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด ๕สถานที่บริการข้อมูลข่าวสารของราชการ ข้อ ๒๓ ให้ศูนย์เทคโนโลยีสารสนเทศและการสื่อสารจัดสถานที่บริการข้อมูลข่าวสารของราชการการติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐและเป็นศูนย์ประสานงานกับหน่วยงานในสำนักงานปลัดสำนักนายกรัฐมนตรีเพื่อให้บริการข้อมูลข่าวสารของราชการประกาศณ วันที่ ๑ กันยายน พ.ศ. ๒๕๔๙พลตำรวจตรีพีรพันธุ์ เปรมภูติปลัดสำนักนายกรัฐมนตรีระเบียบสำนักงานปลัดสำนักนายกรัฐมนตรีว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู (ฉบับที่ ๒)พ.ศ. ๒๕๕๕[๓]อุษมล/ผู้จัดทำ๒๑ พฤษภาคม๒๕๕๖ณัฐพร/ผู้ตรวจ๒๑ พฤษภาคม๒๕๕๖[๑] ราชกิจจานุเบกษาเล่ม ๑๒๙/ตอนที่ ๑๐๔ ง/หน้า ๑/๒๐ กันยายน ๒๕๕๕[๒] ข้อ ๗แก้ไขเพิ่มเติมโดยระเบียบสำนักงานปลัดสำนักนายกรัฐมนตรีว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู (ฉบับที่ ๒)พ.ศ. ๒๕๕๕[๓] ราชกิจจานุเบกษาเล่ม ๑๓๐/ตอนที่ ๑๘ ง/หน้า ๑/๑๔ กุมภาพันธ์ ๒๕๕๖